In Latyn word 'n veer ''penna'' (mv. ''pennae'') genoem en omdat vere vroeër gebruik is as skryfinstrument gebruik is, praat mens steeds van 'n ''pen''. 'n Ander woord vir veer is ''pluim'' wat van Latyn ''pluma'' kom. Die tak van wetenskap wat hom op vere rig, word ''plumologie'' genoem.
Vandag is vere net kenmerkend vir voëls, maar daar is fossiele van dinosourusse wat reeds vere vertoon. Vere behoed diere vir kou en water. Dit is dalk die vere se oorspronklike funksie, maar hulle het dikwels kleure wat die dier teen vyande beskerm of tot kommunikasie bydra. Die belangrikste funksie is nogtans dat dit aan 'n voël sy vliegvermoë verskaf.